CELEX: 22007D0052
Language: mt
Date: 2007-06-08 00:00:00
Title: Deċiżjoni tal-Kumitat Konġunt taż-ŻEE Nru 52/2007 tat- 8 ta' Ġunju 2007 li temenda l-Anness XIII (It-Trasport) tal-Ftehim taż-ŻEE - Dikjarazzjoni Konġunta mill-Partijiet Kontraenti għad-Deċiżjoni tal-Kumitat Konġunt taż-ŻEE Nru 52/2007 li tinkorpora r-Regolament (KE) Nru 1891/2006 tal-Parlament Ewropew u tal-Kunsill fil-Ftehim

11.10.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 266/10
               
            DEĊIŻJONI TAL-KUMITAT KONĠUNT TAŻ-ŻEE
      Nru 52/2007
      tat-8 ta' Ġunju 2007
      li temenda l-Anness XIII (It-Trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 44/2007 tat-27 ta' April 2007 (1).
               
            
                  (2)
               
               
                  Ir-Regolament (KE) Nru 1891/2006 tal-Parlament Ewropew u tal-Kunsill tat-18 ta' Diċembru 2006 dwar il-finanzjament multiannwali għall-azzjoni ts' l-Aġenzija ta-Sikurezza Marittima Ewropea fil-qasam tar-rispons għat-tniġġis ikkawżat minn vapuri u li jemenda r-Regolament (KE) Nru 1406/2002 (2), kif korrett mill-ĠU L 30, 3.2.2007, p. 12, għandu jiġi inkorporat fil-Ftehim.
               
            IDDEĊIEDA DAN LI ĠEJ:
      Artikolu 1
      L-Anness XIII tal-Ftehim għandu jiġi emendat kif ġej:
      
                  1.
               
               
                  Il-punt li ġej għandu jiddaħħal wara l-punt 56o (Ir-Regolament (KE) Nru 1406/2002 tal-Parlament Ewropew u tal-Kunsill):
                  
                              “56oa.
                           
                           
                              
                                 32006 R 1891: Ir-Regolament (KE) Nru 1891/2006 tal-Parlament Ewropew u tal-Kunsill tat-18 ta' Diċembru 2006 dwar il-finanzjament multiannwali għall-azzjoni ts' l-Aġenzija ta-Sikurezza Marittima Ewropea fil-qasam tar-rispons għat-tniġġis ikkawżat minn vapuri u li jemenda r-Regolament (KE) Nru 1406/2002 (ĠU L 394, 30.12.2006, p. 1), kif ikkoreġut mill-ĠU L 30, 3.2.2007, p. 12, għandu jiġi inkorporat fil-Ftehim.”
                           
                        
            
                  2.
               
               
                  Dan li ġej għandu jiġi miżjud mal-punt 56o (ir-Regolament (KE) Nru 1406/2002 tal-Parlament Ewropew u tal-Kunsill):
                  
                              “—
                           
                           
                              
                                 32006 R 1891: Id-Direttiva 2006/1891/KE tal-Parlament Ewropew u l-Kunsill tat-18 ta' Diċembru 2006 (ĠU L 394, 30.12.2006, p. 1), kif korretta mill-ĠU L 30, 3.2.2007, p. 12.”
                           
                        
            Artikolu 2
      It-testi tad-Deċiżjoni Nru 1891, kif ikkorreġuti bil-ĠU L 30, tad-3.2.2002, p. 12, fil-lingwa Iżlandiża u dik Norveġiża, li għandhom ikunu ppublikati fis-Suppliment ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar id-9 ta' Ġunju 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppublikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
      
         Magħmul fi Brussell, 8 ta' Ġunju 2007.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 209, 9.8.2007, p. 80.
      
         (2)  ĠU L 394, 30.12 2006, p. 1.
      
         (*)  Ebda ħtiġiet kostituzzjonali m'huma indikati.
      
         Dikjarazzjoni Konġunta mill-Partijiet Kontraenti
         għad-Deċiżjoni tal-Kumitat Konġunt taż-ŻEE Nru 52/2007 li tinkorpora r-Regolament (KE) Nru 1891/2006 tal-Parlament Ewropew u tal-Kunsill fil-Ftehim
         L-inkorporazzjoni tar-Regolament (KE) Nru 1891/2006 tal-Parlament Ewropew u tal-Kunsill għandu jkun bla ħsara għall-fatt li r-regolament jirreferi għal atti li ma humiex inkorporati mal-Ftehim taż-ŻEE.